Bytigheimas-Bisingenas
Bytigheimas-Bisingenas (vok. Bietigheim-Bissingen) – miestas pietvakarių Vokietijoje, Badeno-Viurtembergo žemėje, 20 km į šiaurę nuo Štutgarto, prie Enco upės. Vystoma chemijos, stiklo, tekstilės pramonė, gaminamos staklės, mašinos, linoleumas. Bytigheime-Bisingene išlikusi 1507 m. pastatyta rotušė, fachverkiniai gyvenamieji namai, vėlyvosios gotikos bažnyčios, miesto vartai, pilis (1536 m.), geležinkelio viadukas per Encą (1853 m.).